# Årsberetning for Norsk Presseforbund 2017

## Styret

Styret har avholdt fire styremøter i 2017. Samtlige med innledet med eksterne gjester:

I mars innledet leder av Mediemangfoldsutvalget, Knut Olav Åmås, om utvalgets forslag og reaksjoner på disse. I juni inviterte vi Riksrevisjonen, ved Kjell Bildøy og Knut Aarhus, om deres undersøkelse av arkivering og åpenhet i statlig forvaltning. I september var redaktøren i nystartede Resett, Helge Lurås, invitert for å snakke om deres redaksjonelle ambisjoner, og i november var gjesten nylig avgått SSB-sjef, Christine Meyer, som snakket om sin opplevelse av konflikten.

**Styrets sammensetning var slik fra 1.1 - 1.7.2017:**

Styreleder Gunnar Kvassheim, MBL

Nestleder Hege Iren Frantzen, NJ

Harald Stanghelle, NR

Hanna Relling Berg, NR

Randi Øgrey, MBL

Thomas Spence, NJ

Thor Gjermund Eriksen, NRK

Olav T. Sandnes, TV2

Pål Falck-Pedersen, MTG/P4

Edvard Tveten, Discovery Networks Norway

Elin Floberghagen, Fagpressen (frem til mars)

Svein Larsen, Norsk Lokalradioforbund

Ellen Arnstad, Magasin/MBL

**Fra 1.juli 2017 er styret sammensatt slik:**

Styreleder Dag Idar Tryggestad, NJ

Nestleder Hanna Relling Berg, NR

Tove Nedreberg, MBL

Harald Stanghelle, NR

Hege Iren Frantzen, NJ

Randi Øgrey, MBL

Per Brikt Olsen, Fagpressen

Thor Gjermund Eriksen, NRK

Olav T. Sandnes, TV2

Morten Aass, MTG-konsernet

Tine Jensen, Discovery Networks Norway

Ingrid Skogrand, Magasin/MBL

Svein Larsen, Norsk Lokalradioforbund

Arbeidsutvalget består av Dag Idar Tryggestad, Hanna Relling Berg og Tove Nedreberg.

## Sekretariatet

Sekretariatet besto (ved starten av året), av sekretær Monica Andersen (30 % stilling), rådgiverne Ingrid Nergården Jortveit, Trude Hansen, Mathias Vedeler og Kristine Foss (permisjon), og konstituert generalsekretær Nils E. Øy.

Elin Floberghagen tiltrådte som generalsekretær 6. mars, og Nils E. Øy vikarierte frem til mai for Kristine Foss, med ansvar for offentlighet/innsyn/medierett.

Arbeidsmiljøet i sekretariatet må karakteriseres som godt, sykefraværet er lavt og det er i 2017 ikke inntruffet skader eller ulykker der NP-ansatte har vært involvert.

Norsk Presseforbund holder til i Rådhusgata 17 i Oslo, i kontorfellesskap med Norsk Redaktørforening.

## Økonomi

Norsk Presseforbunds økonomi er tilfredsstillende, og det vises til regnskapet.

## Pressens Faglige Utvalg (PFU)

**Medlemmer**

PFU består av sju medlemmer: fire fra pressen og tre fra allmennheten. Utvalgets sammensetning i toårsperioden 01.07.2016-30.06.2018 er som følger:

**For journalistene:**
Alf Bjarne Johnsen, VG, leder
Liv Ekeberg, Agderposten

**For redaktørene:**
Anne Weider Aasen, TV 2, nestleder
Stein Bjøntegård, NRK

**For allmennheten:**Eva Sannum, kreativ leder GK
Sylo Taraku, statsviter, Tankesmien Agenda
Nina Fjeldheim, rektor, Humanistskolen

**Varamedlemmer
For journalistene:**
Ellen Ophaug, Fredriksstad Blad
Martin Riber Sparre, Dagens Næringsliv
Gunnar Kagge, Aftenposten

**For redaktørene:**
Alexander Øystå, Vi Menn
Frode Hansen, Dagbladet
Kirsti Husby, Adresseavisen

**For allmennheten**:
Camilla Serck-Hanssen, professor filosofi, Universitetet i Oslo
Reidun Førde, dr.med, professor, Senter for medisinsk etikk
Erik Schjenken, seniorrådgiver, Næringslivets sikkerhetsorganisasjon
Øystein Stray Spetalen, investor og trader

### PFU- statistikk for 2017:

* Pressens Faglige Utvalg (PFU) mottok 417 klager[[1]](#footnote-1) (424 i 2016)
* PFU behandlet 280 klagesaker (351 i 2016)
* Utvalget avga 104 uttalelser (124 i 2016)
* Av disse endte 49 med brudd og 18 med kritikk (49 og 16 i 2016)
* Korrigert for flere klager på samme publisering, så er mediene felt 65 ganger (47 brudd og 18 kritikk).
* Mediene gikk fri 37 ganger etter full behandling (59 i 2016)
* Fellingsprosent på 64 (52% i fjor)
* 129 klager endte med ikke brudd, etter forenklet behandling (171 i 2016)
* 27 klager ble løst i minnelighet og 14 klager ble trukket (33 og 15 i 2016)
* 84 klager ble avvist på grunn av manglende samtykke, foreldelse, klager som ligger utenfor PFUs område (94 i 2016)
* PFU avholdt 11 møter i 2017.

**Hvilke punkt ble mediene felt på i Vær Varsom-plakaten?**

* 23 ganger: punkt 4.14, den samtidige imøtegåelsesretten
* 14 ganger: punkt 3.2, kildebruk og kontroll av opplysninger
* 11 ganger: punkt 4.1, saklighet og omtanke
* 11 ganger: punkt 4.8, omtale av barn
* 9 ganger: punkt 4.4, tittelbruk
* 6 ganger: punkt 2.6/2.7, reklame/journalistikk og PR-stoff
* 5 ganger: punkt 4.3, privatliv

**Disse mediene ble felt flest ganger:**

* Finnmark Dagblad (3 brudd og 1 kritikk)
* NRK (2 brudd og 1 kritikk)
* TV 2, Finansavisen, Sogn Avis, Moss Avis og Glåmdalen (2 brudd)

### Litt mer om etikkåret 2017

Av klager som bør nevnes spesielt, er behandlingen av mediedekningen i den da såkalte **Lommedalen-saken**. Konstituert generalsekretær Nils E. Øy brukte sin initiativrett og klaget inn totalt ni medier for dekning av medieomtale av berørte barn, jf VVP 4.8, som pålegger mediene å vurdere konsekvenser av medieomtale. I tillegg til Øys klager, ble det behandlet ytterligere to klager på samme sakskompleks. Alle 11 klagene ble behandlet i et eget PFU-møte i april.

Mediene som ble felt for brudd på god presseskikk eller fikk kritikk, fikk det for sin for konstaterende og til dels identifiserende omtale av påstått mobbing.

PFU konkluderte med at TV2, NTB, Dagsavisen, Dagbladet og NRK hadde brutt god presseskikk. Aftenposten og Budstikka fikk kritikk, mens Valdres og VG gikk fri.

PFU behandlet gjennom året flere **store klager**, der omfanget både i klagen og i tilsvarsrunden, må betegnes som svært (og unødig) stort. Dette førte til at styret i NP endret PFUs vedtekter gjennom å innføre en begrensning i hvor stor en klage/tilsvar kan være, på om lag 10 sider eller 4500 ord. Vi håper dette vil føre til en noe enklere prosess, både for klagere, innklagede, sekretariatet og PFU.

Styret startet også en diskusjon om **hvilke medier som omfattes av selvdømmeordningen** og dermed kan klages inn for PFU, samt en diskusjon om hvorvidt allmennhetens representanter også kan ha binder til/interesser i mediene.

Det er viktig for NP at presseetikken er til løpende diskusjon i redaksjonene. Derfor skriver sekretariatet en **kortfattet oppsummering etter hvert PFU-møte**. Det er vårt inntrykk at denne blir lest av mange.

Både generalsekretær, PFU-leder og rådgivere har holdt en lang rekke **foredrag og kurs** i presseetikk for ulike aktører; på universiteter, hos medieeiere, på journalistutdanninger, i redaksjoner, for ungdom på Arendalsuka og for Institutt for journalistikk.

Sekretariatet har også bistått IJ med aktuelle etiske dilemma/saker, til bruk i deres e-læringsprogram.

Det internasjonale etikksamarbeidet i regi av AIPCE (Alliance of Independent Press Councils in Europe) holdt sin årlige konferanse i Budapest. NPs generalsekretær deltok på konferansen.

## Pressens offentlighetsutvalg (POU)

Pressens offentlighetsutvalg har hatt 20 medlemmer i 2017:

Siri Gedde-Dahl, gravesjef i Dagbladet og **utvalgsleder**

Kjersti Sortland, ansvarlig redaktør, Budstikka

Eirik Haugen, nyhetsredaktør, Varden

Nina Schmidt, ansvarlig redaktør, Advokatbladet

Jan Arve Ødegård, redaktør, Tidens Krav

Nils E. Øy, spesialrådgiver

Arne Jensen, generalsekretær NR

Thomas Ergo, Stavanger Aftenblad

Thomas Frigård, Raumnes

Espen Andersen, NRK

Harald Klungtveit, Filter Nyheter

Tarjei Leer-Salvesen, Fædrelandsvennen

Eiliv Frich Flydal, Dagbladet

Lajla Ellingsen, Adresseavisen

Vegard Venli, Dagbladet

Ina Lindahl Nyrud, NJ

Pernille Børseth, Mediebedriftene

Torkjell Trædal, Politiforum

Berit Nyman, Fagpressen

Esben Hesjedal, redaktør, Vaksdalposten

Nils Øy fungerte som sekretær for utvalget i første halvdel av 2017, Kristine Foss var sekretær andre halvdel av 2017.

Inndelingen i smågrupper viste seg å være krevende fordi man da mangler felles organisering av møtevirksomhet mv. I tillegg har utvalget vært sysselsatt med kommuneundersøkelsen, som er et felles prosjekt. Gruppeinndelingen har derfor opphørt.

**Utvalget har avgitt to uttalelser i 2017:**
07.06: [Ulovlig hemmelighold må sanksjoneres](http://presse.no/dette-mener-np/ulovlig-hemmelighold-ma-sanksjoneres/)

11.01: [Sen journalføring av postlister svekker demokratiet](http://presse.no/wp-content/uploads/2015/02/20170111-OEP-POU-uttaler_Sen-journalalf%C3%B8ring.pdf)

**Rapport om departementets og SMKs journalføring:**I januar 2017 gjennomførte Pressens offentlighetsutvalg en egen undersøkelse basert på et program utviklet av journalist i utvalget, Espen Andersen, der utvalget målte journalførings- og publiseringstid i OEP. Undersøkelsen ble presentert i denne rapporten: <http://presse.no/offentlighet/pressens-offentlighetsutvalg/dugnader-og-undersokelser/rapport-departementenes-smks-journalforing/> og dannet grunnlaget for en offentlig debatt om journalføring og arkivering. Sammen med Riksrevisjonens rapport som kom i mai, var denne årsaken til at Justisdepartementet (som kom dårligst ut i utvalgets rapport, igangsatte er prosjekt som skulle se på og endre journalføringsrutiner innad i departementet.

**Riksrevisjonen**

Riksrevisjonen avga i mai en rapport om arkivering og åpenhet i statlig forvaltning. Rapporten avdekker mangelfull og dårlig arkiverings- og journalføringspraksis departementene, og bekrefter mange av de konkrete funnene Pressens offentlighetsutvalg hadde gjort i sin undersøkelse om journalføringspraksis. Generalsekretæren og leder for offentlighetsutvalget deltok aktivt i debatten og oppfølgingen av rapporten: <https://www.aftenposten.no/meninger/debatt/i/0RM0o/Vi-utfordrer-statsminister-Erna-Solberg-Ta-ballen-fra-Riksrevisjonen-Rydd-opp--Siri-Gedde-Dahl-og-Elin-Floberghagen>

Både utvalgsleder og juristen i Presseforbundet har vært i møter med Riksrevisjonen i forkant av deres undersøkelser, og gitt innspill på saker og områder de burde se nærmere på.

**Råd og bistand**:
Sekretariatet mottar mange henvendelser fra journalister over hele landet med spørsmål om innsyn og tilgang til dokumenter, møter, domstoler mv. I 2017 er det registrert 119 behandlede saker (saker som er mer enn enkeltsvar). Tilbakemeldinger fra journalister tyder på at vår bistand er en god hjelp og støtte for journalistisk arbeid. I tillegg kommer at medlemmer av Pressens offentlighetsutvalg, og da særlig leder, bistår med råd og veiledning overfor journalister som tar kontakt.

**Foredrag og utadrettet virksomhet:**
Leder for pressens offentlighetsutvalg, Siri Gedde-Dahl, har holdt flere innlegg for forvaltningen og rundt på journalistkonferanser og i redaksjoner. Det samme har representanter fra sekretariatet. I tillegg har både sekretariatet og medlemmer av utvalget deltatt i samfunnsdebatten gjennom innlegg og i programmer/dagsnytt 18/Kurer mv.

**Studietur til Sverige:**Høsten 2017 var utvalget i Sverige for å studere innsynsregler- og praksis hos politiet. Utvalget møtte representanter fra Aftonbladet, SVT og politiet og fikk et godt grunnlag for videre arbeid for bedre innsynsregler i politiet i Norge.

**Høringsuttalelser:**Vi har avgitt til sammen 19 høringsuttalelser i 2017, enten alene eller i godt samarbeid med andre presseorganisasjoner.

**Oversikt over samtlige høringer:**

* **Rapport avgitt av Lysne II-utvalget om digitalt grenseforsvar:** <https://www.regjeringen.no/contentassets/84a90462cf9b4aebb310d97052083d26/horingssvar-med-merknader-norsk-presseforbund-digitalt-grenseforsvar.pdf>
* **Forslag til lov om opptak og bruk av informasjon om skjermingsverdige objekter, militære anlegg eller områder, og bunnforhold:** <https://www.regjeringen.no/no/dokumenter/horing--forslag-til-lov-om-opptak-og-bruk-av-informasjon-om-skjermingsverdige-objekter-militare-anlegg-og-omrader-og-bunnforhold/id2523799/?uid=07fa31c1-a7ee-4ca8-a6d6-4074769d8801>
* **Forslag til regler om restriksjonsområder for bruk av luftbårne sensorer:** <https://www.regjeringen.no/contentassets/7807b80bb3974601aedbf31ce460e2c5/norsk-presse.pdf>
* **Ny forskrift om offentlige arkiv:** <https://www.regjeringen.no/contentassets/0550cdd1f63b41f3a93e082e9142308b/norsk_presseforbund_norsk_journalistlag_og_norsk_redaktorforening.pdf>
* **Endringer i vergemålsloven m.v:** <https://www.regjeringen.no/contentassets/c0b3678b8bcb4ec8bc118fe686b56762/npjr.pdf>
* **NOU 2016: 19 Samhandling for sikkerhet:** <https://www.regjeringen.no/contentassets/b12eac7f085b4e0885b3f60f17435ecc/norsk-presseforbund_med-merknader.pdf>
* **NOU – Ny barnevernslov:** <https://www.regjeringen.no/contentassets/de50f3e53ce748bc98fad7b0987120da/norsk-presseforbund.pdf>
* **NOU 2016:17 – Ny lov om tiltak mot hvitvasking:** <https://www.regjeringen.no/contentassets/f6da58125d724908a4a6f65ccd4172b1/norskredaktorforening.pdf>
* **Endring i forskrift om felles klagenemnd for universiteter og høgskoler:** <https://www.regjeringen.no/contentassets/bb4c51195eae4fd7a97d0a1b7f997a12/nj_nr_np.pdf>
* **Utkast til rundskriv om innsyn i straffesaksdokumenter for andre enn partene i saken:** <http://docplayer.me/45037482-Horing-utkast-til-rundskriv-om-innsyn-i-straffesaksdokumenter-for-andre-enn-partene-i-saken.html>
* **Forslag til forskrift om undersøkelser av ulykker og hendelser i Forsvaret:** [file:///C:/Users/Kristine/Downloads/2017-04-18%20H%C3%B8ringsuttalelse%20om%20forslag%20til%20forskrift%20om%20unders%C3%B8kelser%20av%20ulykker%20og%20hendelser%20i%20Forsvaret.pdf](file:///C%3A/Users/Kristine/Downloads/2017-04-18%20H%C3%B8ringsuttalelse%20om%20forslag%20til%20forskrift%20om%20unders%C3%B8kelser%20av%20ulykker%20og%20hendelser%20i%20Forsvaret.pdf)
* **Opprettelse av restriksjonsområde i forbindelse med kongeparets 80-årsjubileum:** [file:///C:/Users/Kristine/Downloads/2017-04-27%20-%20H%C3%B8ringsuttalelse%20fra%20NR%20og%20NP,%20restriksjonsomra%CC%8Ade%20kongeparets%20jubileum.pdf](file:///C%3A/Users/Kristine/Downloads/2017-04-27%20-%20H%C3%B8ringsuttalelse%20fra%20NR%20og%20NP%2C%20restriksjonsomra%CC%8Ade%20kongeparets%20jubileum.pdf)
* **NOU 2016:24: Ny straffeprosesslov:** <https://www.regjeringen.no/no/dokumenter/horing--nou-2016-24-ny-straffeprosesslov/id2522685/?uid=35d0af8f-5429-44e2-bdc3-ba5375844cc9>
* **NOU 2017:7: Det norske mediemangfoldet. En styrket mediepolitikk for borgeren:** <https://www.regjeringen.no/no/dokumenter/horing--nou-201717-det-norske-mediemangfoldet--en-styrket-mediepolitikk-for-borgerne/id2544897/?uid=f044a382-aab8-4a06-a4e3-66508acf0b9d>
* **Finansdepartementet: Forslag til ny personidentifikator:** [file:///C:/Users/Kristine/Downloads/2017-06-23%20H%C3%B8ringsuttalelse%20-%20forslag%20til%20ny%20personidentifikator.pdf](file:///C%3A/Users/Kristine/Downloads/2017-06-23%20H%C3%B8ringsuttalelse%20-%20forslag%20til%20ny%20personidentifikator.pdf)
* **Høringsuttalelse til forskrift om organisasjon, oppgaver og saksbehandling for Diskrimineringsnemnda:** <https://www.regjeringen.no/no/dokumenter/horing---utkast-til-forskrift-om-organisasjon-oppgaver-og-saksbehandling-for-diskrimineringsnemndany-side/id2573924/?uid=178cc1ac-d494-470a-be04-39f7c7ecb401>
* **Evaluering av land-for-land-forskriften**: [file:///C:/Users/Kristine/Downloads/2017-12-07%20-%20Felles%20h%C3%B8ringssvar%20land-for-land-evaluering%20fra%20NJ%20NR%20og%20NP.pdf](file:///C%3A/Users/Kristine/Downloads/2017-12-07%20-%20Felles%20h%C3%B8ringssvar%20land-for-land-evaluering%20fra%20NJ%20NR%20og%20NP.pdf)
* **NOU 2017:5 En påtalemyndighet for fremtiden:** <https://www.regjeringen.no/no/dokumenter/nou-20175-en-patalemyndighet-for-fremtiden---horing/id2552138/?uid=3ca8db9a-d5fa-45d5-a00a-6fcc8efd1155>
* **Utkast til ny personopplysningslov – gjennomføring av personvernforordningen i norsk rett:** <https://www.regjeringen.no/contentassets/680f4798492a4f13bffa226a8f6fda0a/np-nr-nj.pdf>

## Den store journalistprisen

Den store journalistprisen gikk i 2017 til **Thomas Ergo, Rune Vandvik og Hans-Petter Aass** i Stavanger Aftenblad, for prosjektet Glassjenta. Prisen ble delt ut av juryleder Harald Stanghelle, under Adresseavisens jubileumsmiddag/Medieleder-konferansen i Trondheim. Juryens begrunnelse kan leses her: <http://presse.no/np-nyhet/store-journalistprisen-glassjenta/>

Juryen har i tillegg til Stanghelle bestått av:

Kirsti Husby (MBL), Silje Hovland (TV2), Tove Lie (Fagpressen), Ole Torp (NRK) og Finn Våga (NJ).

## Flaviusprisen

Flaviusprisen er Norsk Presseforbunds åpenhetspris. Den skal gå til noen som bidrar til å fremme betydningen av åpenhet i samfunnet.

Riksrevisor Per-Kristian Foss ble tildelt prisen i 2017, for for Riksrevisjonens undersøkelse om åpenhet i forvaltningen og for mange klare uttalelser til fordel for åpenhet og innsyn. Fra juryens begrunnelse heter det blant annet:

*«Årets vinner har argumentert for åpenhet som en grunnleggende verdi i forvaltningen siden han tiltrådte sin stilling i 2014. Siden da har han jevnlig og i flere saker gått hardt ut og kritisert forvaltningen for manglende innsyn. Han skiller sak og person, og legger ingenting imellom, selv om kritikken rammer gamle kolleger og venner hardt».*

Juryen besto av fagdirektør ved nasjonal institusjon for menneskerettigheter Anine Kierulf, redaktør Bernt Olufsen og journalist i Kommunal Rapport, Hanne Wien.

## Annen virksomhet

**Medieåret 2016**: NP arrangerte i januar seminaret Medieåret 2016, med presentasjon av PFU-statistikken, aktuelle etiske diskusjoner, samt status for arbeidet med åpenhet og innsynsrett. En rekke personer deltok, deriblant leder i PFU, Alf Bjarne Johnsen og leder i POU, Siri Gedde-Dahl.

**Pressefrihetens dag, 3. mai**: Norsk Presseforbund markerte Pressefrihetens dag sammen med NJ, NR, MBL og IPI Norge. Markeringen ble holdt ved minnesmerket over illegal presse i 2. verdenskrig, i Hydro-parken. Tidligere generalsekretær Per Edgar Kokkvold holdt tale om verdien av pressefrihet. Talen kan leses her: <http://presse.no/ukategorisert/pressefrihetens-dag/>

**Forsvarets Forum**: Fagpressen, Norsk Redaktørforening og Norsk Presseforbund engasjerte seg overfor forsvarsminister Ine Eriksen Søreide ang. forslag om å nedlegge Forvarets Forum. Mediet ble ikke lagt ned, og departementet har varslet behov for gjennomgang av hvordan det skal organiseres fremover. <http://presse.no/dette-mener-np/advarer-nedleggelse-forsvarets-forum/>

**Åpenhetsutvalget:** Regjeringen har nedsatt Åpenhetsutvalget som skal utrede problemstillinger knyttet til ytringsfrihet, pressefrihet og personvern i forbindelse med fotografering, filming, reportasjer mv. og deling av slikt materiale fra helse- og omsorgstjenesten, barnevernet, barnehager og skoler. NP har oppnevnt Thomas Ergo, Stavanger Aftenblad og Kristine Foss i NP, til utvalget.

**Arendalsuka:** Presseorganisasjonene har i flere år samarbeidet om debatter og opplegg under Arendalsuka i august. I 2017 prioriterte vi tre arrangementer; debatt om innsyn i anonymiserte pasientjournaler, en debatt om mediepolitikk, og et presseetisk gameshow for elever ved videregående skoler i Agder.

1. Antall klager som PFU har mottatt i løpet av 1.1.2017 til 31.12.2017. Her ligger det også klagesaker som vil bli behandlet i 2018, samt klager som ikke vil få behandling grunnet mangler. [↑](#footnote-ref-1)